Attacke zua Deanstblockade

A Attacke zua Deanstblockade, engl. denial-of-service attack (kuaz DoS), oft ois vateite Attacke zua Deanstblockade ausgfiat, engl. distributed denial-of-service attack (kuaz DDoS Attacke),  is is a Vasuach an Rechna, a Webpräsenz oda a Netzweak lahm z leng und daduach fia de Nutza nimma oda nua eigschränkt vafigboa z mocha.

Vo ana "vateitn Attacke zua Deanstvaweigarung" (DDoS) redt ma donn, wenn da Ogriff vo an Hauffa Rechna aus vauasocht wead.

In Deitschland wead de Beteiligung an Attackn zua Deanstblockade (DoS-Attackn) mit bis zu drei Joan Hoft bestroft.Gröseling, Höfinger: Computersabotage und Vorfeldkriminalisierung - Auswirkungen des 41. StrÄndG zur Bekämpfung der Computerkriminalität, MMR 2007, 626, 628f.Ernst: Das neue Computerstrafrecht, NJW 2007, 2661, 2665.

 Beispui 
Beispui fia an feangsteiatn Ogriff duach Massnvasond vo Datnpaketn iba a Botnetz:

 18. Mai 2012: De Netzseitn vo da Stod Frankfurt is im Zug vom Blockupy-Protest duach Anonymous attackiat worn und wor zeitweis nimma eareichboa. – Artikel im Frankfurter-Blog vom 18.Mai 2012
 6. bis 8. Dezemba 2010: Ois Reaktion auf Sperrunga vo WikiLeaks-Kontn bei da PostFinance, MasterCard, Visa, PayPal und Amazon san de Netzseitn vo de Firman ogriffa und bis auf de Amazon-Seitn zeitweis lahm glegt woan.

De Ogriff hom zwoa Sochan gmoasom ghobt: De Obsendaadressn vo de Ogreifa woan gfäjscht (IP-Spoofing) und iwa a Botnetz san mit Trojanan bzw. Hintatialn vasklavte Internetz-Rechna (Zombies) gnutzt woan, ohne dass de Besitza vo de Zombie-Rechna davo wos mitkriagt hädn.

 Obwea 
Meglichkeitn wia ma an Ogriff obwean ko:
 Spealistn bzw. Schwoaze Listn vo IP-Adressen, de wo nacha vo da Firewall ('Brandmaua') obgweat wean.
 Rate Limiting vo TCP-SYN und ICMP Paketen (damit wean automatisch Spealistn generiat).
 SYN-Cookies mindan de Auswiakunga vo an SYN-Flooding Ogriff.
 Fuita- und Analyseweakzeig aufm betroffanan Rechna, oba aa aufm Grenzrouter vom Netzdeanstleista (Provider).
 Da Grenzrouter ko foische Obsenda mit RFC2267 fuitan, de wo vasuacha mit IP-Spoofing de Spealistn ausztrixn.
 Wenn da Ogreifa nua de IP-Adress vom Zuirechna kennt, ko ma de IP ändan. Beim Hoamrechna reicht in da Regl a Neistart (vom Router). Bei effentlichn Zuirechnan nutzt des oba nua kuaze Zeit.
 Duach Virtualisiarungstechnikn kena Serveribalostunga ebnfois vahindat wean. Sowos is oba recht teia.

 Im Netz 
 Netzseitn vom Bundesamt für Sicherheit in der Informationstechnik über die Abwehr von DDoS-Angriffen
 Infos zum Thema
 Beschreibung vo Attackn zua Deanstblockade

 Beleg 

Kategorie:Netzwerktechnik